Alla lihthanke piirmäära jääv hange „Satelliittelefoni komplektide ostmine ja paigaldamine ning satelliitside teenuse tellimine“

**VÄIKEHANKE ALUSDOKUMENT**

Hankija: Saue Vallavalitsus (edaspidi *tellija*)

Kontaktisik: abivallavanem Riho Johanson

Lisainfo: riho.johanson@sauevald.ee , +372 508 2974

1. **Hanke eesmärk ja objekt**
	1. Tellija kuulutab välja hanke satelliit-telefonisidel baseeruva kõneside loomiseks ning satelliitside teenuse tellimiseks ning teeb ettevõtjatele ettepaneku esitada pakkumusi käesolevas alusdokumendis sätestatud tingimustel. Eesmärgiks on suurendada Saue valla valmisolekut, reageerimisvõimet ja vastupanuvõimet kriiside olukorras, kui peaks katkema mobiilside.
	2. Hanke tulemusena soovib tellija hankida satelliit-telefoniside kasutamise telefone koos dokk-laadimisjaamadega ja sinna juurde kuuluva väliantenniga, hangitavate seadmete paigaldusteenust ning satelliittelefoniside teenust ostetavatele telefonidele.
2. **Nõuded pakkujale**
	1. Pakkujal ei tohi esineda riigihangete seaduse § 95 lõike 1 punktis 4 (maksuvõlg) ega lõike 4 punktides 8 ja 9 (eelnevate lepingute rikkumine ja valeandmete esitamine) sätestatud kõrvaldamise aluseid.
3. **Pakkumuse esitamise tingimused**
	1. Pakkujal tuleb esitada pakkumuse koosseisus:
		1. pakutavate seadmete andmed (toote nimetus ja mudel jmt) ja infolehed või tootejuhendid;
		2. pakutavad ühikhinnad ja pakkumuse kogumaksumus lisaks 2 oleval vormil;
		3. info, kus asub pakkuja teeninduspunkt Eesti Vabariigi territooriumil;
		4. info, millise teenusepakkuja satelliit-telefoniside teenust pakutakse;
		5. vastava teenusepakkuja poolt väljastatud dokument, mis tõendab, et pakkujal on õigus ja võimekus vastava satelliit-telefoniside teenuse osutamiseks;
		6. info, kas sideteenuse kasutamiseks sõlmib pakkuja iga abonendi kohta tellijaga täiendava lepingu või piisab abonentide aktiveerimiseks hankepingust;
		7. kui iga abonendi kohta on vajalik täiendava lepingu sõlmimine, siis esitab pakkuja vastava lepingu projekti koos kõikide sideteenusele kehtivate tingimustega;
		8. kinnitus, et esitatud pakkumus on jõus vähemalt 30 kalendripäeva;
		9. kui pakkumus sisaldab ärisaladust, siis info pakkumuses sisalduva pakkuja ärisaladuse kohta (*ärisaladus ei saa olla kriteeriumid, mille alusel valitakse välja edukas pakkumus (ehk pakutud hind; kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument*).
		10. Pakkumus tuleb esitada hiljemalt **25.10.2022** e-posti aadressile riho.johanson@sauevald.ee .
4. **Pakkumuste hindamine**
	1. Pakkumuste hindamise kriteeriumiks on madalaim hind. Edukaks tunnistatakse vastav pakkumus, mis on madalaima kogumaksumusega (koos käibemaksuga).
5. **Hankemenetluse läbiviimise tingimused**
	1. Pakkujad võivad küsida selgitusi hankedokumentide sisu kohta ainult kirjalikult e-posti teel.
	2. Tellija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
	3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima tellija kontaktisikut.
	4. Tellijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab tellija küsimusele vastamata või ei vasta sisuliselt, siis on tellijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	5. Tellija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus tellija nimetatud tingimuste osas tellija määratud tähtajaks.
	6. Pärast hankemenetluse tulemuste kinnitamist edastab tellija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
	7. Tellija teavitab hankemenetluse tulemustest kõiki pakkumuse esitanud pakkujaid e-kirja teel.
6. **Hankelepingu sõlmimine ja tingimused**
	1. Tellija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
	2. Eduka pakkujaga sõlmitakse hankeleping käesolevale dokumendile lisatud tingimustel.
7. **Alusdokumendi lisad**
	1. Alusdokumendil on järgmised lisad:
		1. Lisa 1 - Tehniline kirjeldus;
		2. Lisa 2 – Pakkumuse tabel;
		3. Lisa 3 - Hankelepingu projekt.

Lisa 1

**TEHNILINE KIRJELDUS**

1. **Hanke objekt ja maht**
	1. Käesoleva hanke tulemusena soovib tellija osta:
		1. kolme satelliit-telefoniside kasutamise telefoni (edaspidi *SAT-telefon*);
		2. nelja dokk-laadimisjaama ja sinna juurde kuuluva väliantenniga (edaspidi dokk-laadimisjaam ja väliantenn ühiselt kui *seadmed*), mis ühildub ja on komplektis kasutav pakutavate SAT-telefoniga;
	2. Hanke mahtu kuulub seadmete paigaldusteenus lisas 2 märgitud asukohtades (paigaldusteenus = dokk-laadimisjaama, kaabli ja väliantenni paigaldamist + dokk-laadimisjaama ja väliantenni kaabliga ühendamist).
	3. Hankega soovib tellija tellida lisaks ka ostetavate SAT-telefonide kasutamiseks vajalikku satelliittelefoniside teenust.
	4. Tellija jätab endale õiguse hangitavate SAT-telefonide ja seadmete koguse muutmiseks (nii suurendamiseks kui ka vähendamiseks) ühe SAT-telefoni ja ühe seadme ulatuses. Lõplik ostetav SAT-telefonide ja seadmete kogus sõltub edukaks tunnistatud pakkumuse maksumusest ja sellega seotud tellija eelarvelistest võimalustest.
2. **Tähtajad**
	1. SAT-telefonid peavad olema tarnitud ja seadmete paigaldusteenus osutatud hiljemalt 31.12.2022.
	2. Sideteenuse osutamise tähtaeg on kuni 31.12.2024.
3. **Üldnõuded hanke objektile**
	1. Iga pakutav asi peab olema uus ehk eelnevalt kasutamata ja töötama tootja poolt ettenähtud viisil.
	2. Kõik pakutavad asjad peavad olema üks-ühele identsed teiste samasuguste asjadega st, et samasuguste asjade komponendid ja samasugused asjad tervikuna peavad olema läbivalt toodetud sama tootja poolt ja neile peab olema omistatud sama tootekood.
	3. SAT-telefonid ja seadmed peavad olema kasutatavad Iridium satelliitside võrgus.
	4. Käesolevas dokumendis kirjeldatud tehnilised näitajad ja tingimused on miinimumnõuded, mille täitmise peab täitja tagama. Kui täitja pakub miinimumnõuetest paremaid näitajaid, siis peab ta selle fikseerima oma pakkumuses.
	5. Täitja on kohustatud tagama klienditeeninduse ja tellija nõustamise
	sideteenuse ja sideteenusega seotud seadmete osas nii telefoni kui ka e-posti teel.
	6. Eduka täitja reageerimisaeg peab olema hiljemalt 4 (nelja) tunni jooksul
	tööajal (ajavahemik tööpäeviti (kalendripäev, mis ei ole laupäev, pühapäev ega
	Eesti Vabariigi seadustega kehtestatud riiklik püha või tähtpäev) 08:00-17:00)
	tellijalt teate saamisest.
	7. Klienditeeninduse ja nõustamise eest tellija eraldi ei tasu ja see tasu peab sisalduma sideteenuse kuutasus.
	8. Kõikide seadmetega tuleb kaasa anda tootja dokumentatsioon/kasutusjuhend, mis peab olema inglise - ja/või eesti keelne.
4. **Garantii**
	1. Täitja on kohustatud andma seadmetele, paigaldatud kaablitele ja paigaldustöödele garantii vähemalt 24 (kakskümmend neli) kalendrikuud.
	2. Garantiiremondi teostamise ajaks on täitja kohustatud tagama tellijale asendus seadmed, mis tagavad vastavas asukohas satelliitside toimimise.
	3. Täitjal peab olema üks teeninduspunkt Eesti Vabariigi territooriumil, kus tagatakse garantiiremondi teostamine, eesti keelne klienditugi ja nõustamisteenus ning vajadusel hooldus- ja remonttööde teostamine, mis ei lähe garantiiremondi alla.
5. **Nõuded SAT-telefonidele**
	1. SAT-telefon peab olema kasutatav välitingimustes, olema löögi- ja vibratsioonikindel ning vähemalt IP 65 kaitsetasemega.
	2. SAT-telefon peab olema kasutatav komplektis dokk-laadimisjaamaga sisetingimustes.
	3. Lisaks peab SAT-telefon olema kasutatav maismaa transpordivahendis, milleks peavad telefoniga kaasas olema kõik selleks vajalikud lisaseadmed, sh dokk-laadimisjaamast sõltumatu 1 (üks) toiteplokk-laadija telefoni laadimiseks 12V ja 220V elektrivõrgust.
	4. SAT-telefoni ühe laadimisega peab ooteaeg olema vähemalt 24 (kakskümmend neli) tundi ja kõneaeg 3 (kolm) tundi.
	5. SAT-telefonil peab olema täisgraafiline displei taustavalgustusega ning vähemalt signaalitugevuse ja aku laetuse näidik.
	6. SAT-telefonil peab olema taustavalgustusega klahvistik, klahvilukk ja PIN koodiga lukustamise võimalus.
	7. SAT-telefonil peab olema sisse ehitatud valjuhääldirežiimi (speakerphone) võimekus.
	8. SAT-telefonil peab olema SMS saatmise ja vastuvõtmise võimekus.
	9. SAT-telefonil peab olema telefoniraamat vähemalt 100 (ühesaja) abonendi salvestamiseks.
	10. SAT-telefon peab meeles pidama ja sellel peab saama kuvada kõnede ajalugu (vastu võetud, valitud ja vastamata kõned koos aja ja kestusega).
6. **Nõuded statsionaarse paigaldusega dokk-laadimisjaamale**
	1. Dokk-laadimisjaam peab sobima hankel pakutavale SAT-telefonile ning olema sertifitseeritud pakutava telefonimudeli tootja poolt.
	2. Dokk-laadimisjaam peab tagama telefoni laadimise dokk-laadimisjaamas olemise ajal.
	3. Dokk-laadimisjaama komplekti peab kuuluma väliantenn, koos vajalike paigaldamise ja ühendamise tarvikutega.
	4. Dokk-laadimisjaamal peab olema komplektis lisatelefonitoru (Privacy handset), mida saab dokk-laadimisjaama külge kinnitada ja mis võimaldab kõnet toru võtmise/panekuga vastu võtta/lõpetada.
	5. Dokk-laadimisjaamal peab olema RJ11/POTS liides väliste telefonisüsteemide ühendamiseks.
	6. Dokk-laadimisjaamal peab olema komplektis 1 (üks) toiteplokk 220V elektrivõrgust toitmiseks.
7. **Näidisseadmed**
	1. Tellijale teadaolevalt vastavad kõigile nõudmistele järgmised SAT-telefonid ja seadmed, mida võib tellijale pakkuda (pakkuda võib ka samaväärset toodet):
		1. SAT-telefon Iridium 9575 Extreme Satellite Phone;
		2. Beam PotsDOCK 9575;
		3. Beam Privacy Handset for Extreme;
		4. Iridium Fixed Mast Antenna;
		5. Iridium antennifilter.
	2. Pakkuda võib ka näidisseadmetega samaväärseid tooteid/seadmeid. Toode või seade on näidistootega samaväärne, kui ta vastab tehnilises kirjelduses sätestatud nõetele.
8. **Nõuded paigaldusteenusele**
	1. Paigaldusteenus (dokk-laadimisjaama, kaabli ja väliantenni paigaldus + dokk-laadimisjaama ja väliantenni kaabliga ühendamine) tuleb teostada nii, et oleks tagatud häirekindel ja kvaliteetne kõneside.
	2. Täitjal on võimalus pakkumuse esitamiseks külastada ning tutvuda tellijaga kooskõlastatult hankedokumendi lisas 2 toodud objektidega, kuhu dokk-laadimisjaam ja väliantenn paigaldatakse.
	3. Kõik paigaldustööd planeeritakse ja viiakse läbi viisil, mis häirivad minimaalselt objekti tööd ning kahjustavad minimaalselt objekti.
	4. Kõik objekti taristut rikkuvad paigaldustööd (puurimised, seinte ja lagede läbistamised vmt) kooskõlastatakse tellijaga enne tööde teostamist.
	5. Täitja on kohustatud tarnete ja paigaldustööde korral järgima tellija poolt objektidel kehtestatud ohutusnõudeid (nt kandma isikukaitsevahendeid ja esitama vajadusel isiku tuvastamiseks dokumendi).
	6. Antennikaabel tuleb võimalusel paigaldada olemasolevatele kaabliredelitele. Kus see ei ole võimalik, siis kaitsetorudesse, kõridesse vmt viisil, mis väldib kaabli juhuslikku vigastumist.
	7. Antennikaabel ja muud paigaldatud kaablid tuleb kogu kulgemise ulatuses asjakohaselt tähistada.
	8. Kõikide teostatud paigaldustööde kohta tuleb esitada paigalduse dokumentatsioon, kus on näidatud (skeemidel ja kirjeldusega) kaablite kulgemine, paigaldiste komponentide asukohad jmt asjakohane info.
	9. Täitja on kohustatud taastama omal kulul pärast paigaldustöid võimalikult täpselt objekti eelneva olukorra, sh võimalikud taristu, fassaadi või interjööri vigastused, avatäited jmt, koristab oma töö tulemusel tekkinud prahi ja jäätmed ning utiliseerib need keskkonnasõbralikult.
	10. Tellijal on igal hetkel õigus teostada objektide ülevaatust paigaldustööde teostamise käigus.
9. **Nõuded sideteenusele**
	1. Pakutav sideteenus peab võimaldama:
		1. kõnesidet Iridium satelliitside võrgu abonentidele omavahel;
		2. kõnesidet teiste satelliitside võrgu abonentide vahel;
		3. kõnesidet tava ja GSM abonentide vahel;
		4. SMS sõnumite saatmist ja vastu võtmist;
		5. pidevalt ja katkestusteta teenust kogu Eesti Vabariigi territooriumil;
		6. kasutust liikudes maismaa- või veesõidukis;
		7. Eesti energiasüsteemist sõltumatut toimimist;
		8. liita juurde abonente lepingus toodud tingimustel;
	2. Sideteenuse tellimiseks on tellijal õigus registreerida ja lõpetada abonente igal ajal vastavalt vajadusele, pidades silmas, et:
		1. minimaalne abonentlepingu kehtivusaeg on üks kalendrikuu;
		2. üksiku abonendi lõpetamine on lubatud ühekuulise etteteatamise ajaga (v.a kui abonentleping on kestusega üks kuu).
	3. Abonendi registreerimiseks sõlmitakse vajadusel kirjalik abonentleping täitja pakkumuses toodud projekti alusel. Vastavate abonentlepingute allkirjastamise õigus on lepingu kontaktisikutel.
	4. Sideteenus peab sisaldama väljavõtet kõikide abonentide möödunud kuu toimingute kohta. Väljavõtte eest eraldi tasu ei lisandu vaid vastav tasu sisaldub kuutasu maksumuses.
	5. Täitja esitab väljavõtte koos igakuise arvega ning väljavõte peab sisaldama:
		1. kõne algatamise aega;
		2. helistaja numbrit;
		3. vastuvõtja numbrit;
		4. kõne kestvust;
		5. SMS-ide infot.
10. **Sideteenuse eest tasumise tingimused**
	1. Sideteenus peab olema kuumaksupõhine, millele lisandub kasutatud sideteenuse hind ühikumaksumuste (kõneminut, SMS) alusel.
	2. Abonendi kuumaks peab sisaldama mh kõnede ja SMS-ide vastuvõtmist, tellijale klienditoe ja nõustamise tagamist. Abonendi kuumaksus ei sisaldu ettemakstud minutid.
	3. Liitumistasu iga abonendi eest tasutakse ühekordselt ning selle hind fikseeritakse sideteenuse lepingus USA dollarites (edaspidi USD) ilma käibemaksuta. Arve väljastamise kuupäeval kehtiva USD alusel koostatakse e-arve eurodes.
	4. Iga abonendi kuutasu fikseeritakse sideteenuse lepingus USD ilma käibemaksuta. Arve väljastamise kuupäeval kehtiva USD alusel koostatakse e-arve eurodes.
	5. Sideteenuse maksumuse aluseks olevad ühikuhinnad fikseeritakse sideteenuse lepingus USD ilma käibemaksuta. Igakuise arve väljastamise kuupäeval kehtiva USD alusel koostatakse ja esitatakse e-arve eurodes.
	6. Sideteenust tarbitakse vajaduspõhiselt ning selle eest tasutakse vastavalt reaalselt tarbitud mahule (minutihinnad + SMS-id). Täitja on kohustatud fikseerima sideteenuse ühikuhinnad USD ilma käibemaksuta järgmiselt:
		1. iga abonendi liitumistasu;
		2. iga abonendi kuutasu;
		3. kõneminuti hind teisele Iridium satelliitside võrgu telefonile;
		4. kõneminuti hind teistesse satelliitside võrkudesse;
		5. kõneminuti hind *fix* ja mobiilvõrkudesse;
		6. SMS saatmine.
	7. Kõnede ja SMS-ide vastuvõtmine peab sisalduma sideteenuse kuumakses ning selle eest eraldi tasu lisanduda ei või.

Lisa 3

**SATELLIITTELEFONI KOMPLEKTIDE MÜÜGILEPING**

**SATELLIITSIDETEENUSE OSUTAMISE LEPING**

*Lepingu sõlmimise kuupäev digitaalallkirjas.*

**Saue Vallavalitsus (77000430)**,edaspidi nimetatud *tellija*, keda põhimääruse alusel esindab vallavanem Andres Laisk, ja

**…**,edaspidi nimetatud *täitja*, keda …. alusel esindab ….,

edaspidi koos nimetatud *pooled* või eraldi *pool*, sõlmisid lepingu (edaspidi *leping*) alljärgnevas:

1. **ÜLDISED TINGIMUSED**
	1. Leping on sõlmitud alla lihthanke piirmäära jääva väikehankemenetluse „Satelliittelefoni komplektide ostmine ja paigaldamine ning satelliitside teenuse tellimine“ tulemusena.
	2. Täitja suhtleb tellija esindajatega eesti keeles. Kõik lepinguga seotud dokumendid vormistatakse eesti keeles.
	3. Kõik lepingu tõlgendamisest või täitmisest tulenevad vaidlused püütakse lahendada poolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele. Lepingule kohaldatakse Eesti õigust.
	4. Lepingus toodud mõisted ja pealkirjad on mõeldud lepingu sisu edasiandmiseks. Vastuolu korral mõiste või pealkirja ja sisu vahel lähtutakse sisust. Vastavalt kontekstile viitavad lepingus ainsuses toodud sõnad ka mitmusele ja vastupidi.
	5. Leping on koostatud elektrooniliselt ja allkirjastatud digitaalselt. Lepingu mõlemale Poolele jääb mõlema Poole digitaalse allkirjaga lepingu fail.
2. **LEPINGU DOKUMENDID ja TÕLGENDAMINE**
	1. Lepingul on selle sõlmimisel järgmised lisad:
		1. Lisa 1 – Tehniline kirjeldus;
		2. Lisa 2 – Täitja …. 2022 pakkumus.
	2. Lepingu dokumentideks on järgmised dokumendid, mis on esitatud tähtsuse järjekorras, alustades kõige tähtsamast, st vastuolu korral alljärgnevates dokumentides lähtutakse loetelus eespool asetsevast dokumendist:
		1. lepingu muudatused, mis on allkirjastatud pärast lepingu sõlmimist;
		2. lisaks 1 olev tehniline kirjeldus;
		3. käesolev lepingu tekst;
		4. lisaks 2 olev pakkumus.
	3. Lepingu dokumentide vastuolude korral lähtutakse hilisemast dokumendist. Lepingu allkirjastamise hetkel olemasolevaid lepingu dokumente loetakse samaaegseteks.
	4. Poolte poolt pärast lepingu sõlmimist koostatud ja allkirjastatud lepingu muudatused asuvad tähtsuse järjekorras sellest dokumendist eespool, mida lepingu muudatusega muudeti.
3. **LEPINGU OBJEKT**
	1. Lepingu objektiks on lepingus sätestatud tingimustel ja korras:
		1. kolme …… *(toote nimetus ja mudel)* satelliit-telefoniside kasutamise telefoni (edaspidi *SAT- telefon* ) müük tellijale;
		2. nelja ……. *(toote nimetus ja mudel)* dokk-laadimisjaama ja sinna juurde kuuluva väliantenni (edaspidi SAT-telefon, dokk-laadimisjaam ja väliantenn ühiselt nimetatud kui *seadmed*) müük tellijale;
		3. seadmete paigaldamise teenuse osutamine täitja poolt vastavalt lepingu lisades 1 ja 2 toodule ning selles kajastatud asukohtadesse (paigaldusteenus = dokklaadimisjaama, kaabli ja väliantenni paigaldamist + doki ja väliantenni kaabliga ühendamist);
		4. satelliit-telefoniside teenuse osutamine ……. *(satelliitside nimetus)* (edaspidi *sideteenus*) tellija olemasolevatele ja lepingu kehtivusajal lisanduvatele SAT-telefonidele;
		5. klienditeeninduse tagamine ja tellija nõustamine sideteenuse ja sideteenusega seotud seadmete osas nii telefoni kui ka e-posti teel.
	2. Täitja teeninduspunkt, kus tagatakse garantiiremondi teostamine, eesti keelne klienditugi ja nõustamisteenus ning vajadusel hooldus- ja remonttööde teostamine, mis ei lähe garantiiremondi alla asub aadressil ………..
	3. Täitja on kohustatud tagama seadmete vigastusteta tarnimise lepingu lisas 2 nimetatud sihtkohtadesse ning tagama seadmete paigalduste vastavalt lepingu tingimustele hiljemalt 31.12.2022. Täitja ja tellija kontaktisikud lepivad kokku täpse paigaldusteenuse osutamise aja objektide põhiselt.
4. **LEPINGU HIND**
	1. Seadmete müügilepingu kogumaksumus on ….. eurot, millele lisandub käibemaks. Kogumaksumus sisaldab kõiki müügilepingu täitmisega seotud kulusid ehk seadmete hinda ja paigaldusteenuse maksumust. ning vastavalt tarbimisele sideteenuse maksumust.
	2. Sideteenuse osutamise leping on ühikhinnapõhine ja selle maksumuse kujuneb tegelikult tarbitud teenuse ja ühikhindade alusel. Sideteenuse lepingu eeldatav kogumaksumus on …. eurot, millele lisandub käibemaks.
	3. Sideteenuse puhul lähtutakse järgmistest ühikhindadest:
		1. ühekordne liitumistasu …. USA dollarit, millele lisandub käibemaks;
		2. abonentlepingu kuumaks …. USD dollarit, millele lisandub käibemaks;
		3. kõneminuti hind teisele Iridium telefonile ….. USD dollarit, millele lisandub käibemaks;
		4. kõneminuti hind fix ja mobiilvõrkudesse …… USD dollarit, millele lisandub käibemaks;
		5. kõneminuti hind teistesse satelliitside-võrkudesse ...... USD dollarit, millele lisandub käibemaks;
		6. SMS saatmise hind ….. USD dollarit, millele lisandub käibemaks;
		7. kõnede ja SMS-ide vastuvõtmine sisaldub abonentlepingu kuumaksus ning selle eest eraldi tasu ei lisandu.
	4. Müüdavate seadmete hinnad sisaldavad kõiki kulusid, mis on vajalikud lepingu nõuetekohaseks täitmiseks, sh seadmete maksumust, nende kohale toomisega seotud kulusid lepingu lisas 2 toodud asukohtadesse, dokk-laadimisjaamade ja väliantennide paigaldamiseks vajalike kaablite maksumust ning garantiitingimuste täitmist.
	5. Paigaldusteenuse kogumaksumus sisaldab kõiki kulusid, mis on vajalikud, et SAT-telefonid, dokk-laadimisjaamad ja väliantennid saaksid paigaldatud selliselt, et tagatud on häirekindel ja kvaliteetne sideteenus. Mh sisaldab paigaldusteenuse maksumus kõiki lepingu lisas 1 toodud tingimuste täitmisega seotud kulusid (va kaablite maksumust, mis sisaldub seadmete hinnas), vajadusel toitekaabli maksumust.
	6. Sideteenuse ühikuhinnad fikseeritakse lepingus USA dollarites. Arve väljastamise kuupäeval kehtiva USA dollari kursi alusel konverteeritakse sideteenuse ühikuhinnad eurodesse ning arve esitatakse tellijale eurodes. Sideteenuse tegelik kogumaksumus selgub pärast lepingu lõppu tellija poolt reaalselt kasutatud sideteenuse mahtude ja maksumuste alusel.
5. **MAKSETINGIMUSED**
	1. Täitjal tekib õigus nõuda seadmete müügihinda, tasu paigaldusteenuse eest ja ühekordset abonentide liitumistasu pärast seadmete ja paigaldusteenuse üleandmist ning üleandmise-vastuvõtmise akti allkirjastamist tellija poolt.
	2. Täitjal tekib õigus nõuda tasu sideteenuse eest mitte tihemini, kui kord kuus eelmisel kuul tarbitud sideteenuse eest. Sideteenuse arved esitab täitja tellijale kuu viimase päeva seisuga hiljemalt järgmise kuu 7. kuupäevaks eelmisel kuul tarbitud sideteenuse eest. Arvel peavad olema sideteenuse ühikumaksumused välja toodud abonentide põhiselt.
	3. Pooled võivad kokku leppida abonentide kuumaksumuse tasumise ettemaksuna kokkuleppelise perioodi (nt kvartal, aasta) eest.
	4. Tasu nõudmiseks esitab täitja tellijale arve, mille täitja kohustub tasuma arvel näidatud tähtaja jooksul, mis ei tohi olla lühem kui 14 kalendripäeva arve esitamisest. Lepingust tulenevate maksete laekumise kohaks on arvel näidatud arvelduskonto.
	5. Arve tuleb esitada masintöödeldaval kujul, e-arvena, mis vastab Eesti Pangaliidu standardile ja Rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse esitatuks selle tellija arvete halduskeskkonda (Omniva) laekumise kuupäevast.
6. **ÜLEANDMISE ja VASTUVÕTMISE KORD**
	1. Seademete ja paigaldusteenuse üleandmise-vastuvõtmise akti allkirjastamine toimub pärast seda, kui täitja on seadmed tarninud ja paigaldustööd nõuetekohaselt teostanud, need tellijale ülevaatamiseks esitanud ning sideteenus töötab tõrgeteta.
	2. Täitja on kohustatud koos seadmete ja paigaldustöödega tellijale üle andma lisas 1. nimetatud dokumendid.
	3. Seadmete ja paigaldusteenuse üleandmise-vastuvõtmise ajaks loetakse tingimustele vastavate seadmete ja paigaldusteenuse üleandmise-vastuvõtmise akti allkirjastamise aega poolte kontaktisikute poolt.
	4. Enne üleandmise-vastuvõtmise akti allkirjastamist kontrollib tellija kontaktisik vastuvõtmiseks esitatud seadmete ja paigaldustööde vastavust ja sideteenuse toimimist lepingus kokkulepitud tingimustele. Tellija kontaktisik on kohustatud vastuvõtmiseks esitatud seadmed ja paigaldustööd üle kontrollima 5 (viie) tööpäeva jooksul seadmete ja paigaldustööde vastuvõtmiseks esitamisest arvates.
	5. Poolte kontaktisikute poolt seadmete ja paigaldustööde üleandmisevastuvõtmise akti allkirjastamisega loetakse seadmed koos lepingus ettenähtud dokumentidega ja paigaldusteenus täitja poolt üle antuks ja tellija poolt vastu võetuks ning täitjal tekib õigus esitada vastava objekti eest arve lepingus toodud tingimustel.
	6. Kui tellija avastab seadmete ja paigaldustööde vastuvõtmisel puudusi või muid lepingu tingimustele mittevastavusi, siis on tellijal õigus jätta vastuvõtmiseks esitatud seadmed või paigaldustööd vastu võtmata, teavitades sellest täitjat kirjalikku taasesitamist võimaldavas vormis (edaspidi vastuväide). Täitja on kohustatud viima seadmed või paigaldustööd lepingu tingimustega vastavusse viivitamatult, kuid mitte hiljem kui 10 (kümne) tööpäeva jooksul vastuväite saamisest arvates.
	7. Tellija võib seadmete ja paigaldustööde lepingu tingimustele mittevastavusele tugineda pärast nende vastuvõtmist ja üleandmise-vastuvõtmise akti allkirjastamist:
		1. sõltumata sellest, et ta seadmeid ja paigaldustöid üle ei vaadanud ja nende mittevastavusest õigeaegselt ei teatanud, kui mittevastavus on tekkinud täitja süü läbi või kui täitja teadis või pidi teadma seadmete ja paigaldustööde mittevastavusest ja ei teatanud sellest tellijale enne nende üleandmist;
		2. kui seadmete kasutamisel ilmnevad varjatud puudused (mida ei olnud võimalik avastada seadmete tavapärase ülevaatamisega), mis ei ole kuidagi seotud seadmete vääriti kasutamisega tellija poolt.
	8. Kui nõuetele mittevastavaid seadmeid või paigaldustöid ei ole võimalik vastavusse viia, teavitab täitja sellest tellijat kirjalikku taasesitamist võimaldavas vormis 3 (kolme) tööpäeva jooksul tellija poolt vastuväite edastamisest arvates ning tellijal on sellisel juhul õigus loobuda mittevastavate seadmete või paigaldustööde ostu-müügitehingust.
	9. Kui täitja keeldub nõuetele mittevastavaid seadmeid või paigaldustöid nõuetele vastavusse viimast, siis on tellijal õigus tellida nende nõuetele vastavusse viimine täitja kulul kolmandalt isikult. Tellija poolt seadmete või paigaldustööde nõuetele vastavusse viimise tellimine kolmandalt isikult tagab garantii kehtivuse kuni lepingus toodud tähtaja lõpuni.
	10. Täitja kannab kõik lepingu täitmise ning seadmete ja paigaldustööde tellijale üleandmisega seotud riisiko ja kulud (sh seadmete transpordi ja säilitamisega seonduvad kulud) ja juhusliku hävimise riisiko kuni hetkeni, mil tellija ja täitja kontaktisikud on allkirjastanud vastava üleandmise-vastuvõtmise akti.
	11. Omandiõigus seadmetele ning kõigile paigaldustööde käigus kasutatud materjalidele ja varuosadele läheb tellijaleüle pärast seadmete ja paigaldustööde eest tasutava summa laekumist arvel märgitud arve esitaja arvelduskontole.
	12. Sideteenuse tarbimine toimub jooksvalt vastavalt vajadusele ning selle mahu fikseerib täitja esitataval arvel.
7. **GARANTII**
	1. Täitja garanteerib seadmete ja paigaldustööde täieliku vastavuse lepingule ning seadme tootja tehnilistele tingimustele.
	2. Lepinguga annab täitja seadmetele, paigaldatud kaablitele ja paigaldustöödele garantii 24 (kakskümmend neli) kalendrikuud, mis hakkab kehtima alates seadmete ja paigaldustööde üleandmise-vastuvõtmise akti allkirjastamisest.
	3. Garantiiajal on täitja kohustatud tagama seadmetel ilmnenud rikete kõrvaldamise ja/või mitte töökorras olevate või tehnilisele kirjeldusele mittevastavate elementide vahetuse ning paigaldustööde korrigeerimise. Garantiijuhtumite korral ei tohi nende likvideerimine tuua tellijale kaasa mingeid kulusid (sh transpordiga seotus kulud, kui pooled ei ole kokku leppinud teisiti).
	4. Garantiiremondi teostamise ajaks on täitja kohustatud tagama tellijale asendus seadmed, mis tagavad nimetatud asukohas sideteenuse toimimise.
	5. Garantii ei kehti juhul, kui seadmete või paigaldustööde defektid tulenevad tellija poolt seadmete väärast kasutamisest või hooldusest või paigaldustööde ümbertegemisest.
	6. Garantiid välistavad asjaolud fikseeritakse seadmete kasutus- ja hooldusjuhendis.
8. **VASTUTUS**
	1. Pooled vastutavad oma lepingust tulenevate kohustuste mittetäitmise või mittenõuetekohase täitmise eest. Alltöövõtjate kasutamise korral jääb lepingu nõuetekohase täitmise eest tellija ees vastutavaks täitja. Pooled on kohustatud teavitama üksteist kõikidest lepingu täitmisega seotud probleemidest.
	2. Lepinguga võetud kohustuste mittetäitmise või mittenõuetekohase täitmisega tellijale või kolmandale isikule tekitatud kahju korral kohustub täitja taastama kahju tekitamisele eelnenud olukorra või hüvitama tellija poolt olukorra taastamiseks kantud kulud.
	3. Juhul, kui tellija ei tasu lepingu tingimustele vastava, vastuvõetud seadmete või paigaldustööde eest nõuetekohaselt esitatud arve alusel tähtaegselt ning ei esine vastutusest vabastavaid asjaolusid, siis on täitjal õigus nõuda tellijalt viivise tasumist kuni 0,2 % tähtajaks tasumata summalt iga tasumisega viivitatud päeva eest.
	4. Juhul, kui täitja ei anna lepingu tingimustele vastavaid seadmeid üle ning teosta paigaldustöid lepingus kokku lepitud tähtajaks ning ei esine vastusest vabastavaid asjaolusid, siis on tellijal õigus nõuda täitjalt leppetrahvi kuni 0,2% tähtaegselt üleandmata seadmete või paigaldustööde hinnast iga üleandmisega viivitatud kalendripäeva eest.
	5. Leppetrahvide arvestamisel lähtuvad pooled summadest koos käibemaksuga.
9. **LEPINGU MUUTMINE**
	1. Lepingut võib muuta poolte kokkuleppel. Muudatused ja täiendused lepingule on kehtivad, kui need on sõlmitud kirjalikult ja alla kirjutatud poolte volitatud esindajate poolt.
	2. Lepingut muuta sooviv pool esitab muudatusettepanekud teisele poolele kirjalikult. Muudatusettepanek peab olema põhjendatud. Teine pool on kohustatud nimetatud ettepaneku läbi vaatama ja ettepaneku esitanud poolele kirjalikult vastama hiljemalt 7 kalendripäeva jooksul arvates ettepaneku saamisest. Ettepaneku mitterahuldamise otsus peab olema põhjendatud.
	3. Kui pooled jõuavad lepingu muutmise või täiendamise suhtes kokkuleppele, loetakse muudatus või täiendus edaspidi lepingu lahutamatuks lisaks.
	4. Eesti Vabariigi õigusaktide muutmisest tulenev vastuolu mõne käesoleva lepingu sättega ei mõjuta ülejäänud lepingu kehtivust. Lepingupooled kohustuvad vastastikusel kokkuleppel seadusega vastuolus oleva kokkuleppe viima kooskõlla kehtiva seadusega.
	5. Pooltel õigus kokku leppida sideteenuse ühikuhindade muutumises (nii suurenemises kui ka vähenemises) olukorras, kus sideteenuse täitja on otsustanud oma hinnakirjajärgseid hindasid tõsta või langetada ning täitja kui sideteenuse vahendaja esitab sideteenuse täitja vastavasisulise dokumendi (nt sideteenuse täitja vastava e-kirja) selle asjaolu tõendamiseks.
	6. Täitja on kohustatud sideteenuse ühikuhindade muutumisest tellijat ette teavitama vähemalt kaks kalendrikuud.
10. **LEPINGU KEHTIVUS ja LÕPPEMINE**
	1. Leping jõustub ja loetakse sõlmituks selle allkirjastamisel mõlema poole poolt (lepingu sõlmimise päev on viimase digitaalallkirja andmise päev) ja kehtib kuni lepingust tulenevate kohustuste täitmiseni.
	2. Leping lõpeb lepingu kehtivusaja möödumisel või lepingu ennetähtaegsel ühepoolsel ülesütlemisel või lepingust taganemisel võlaõigusseaduse ja/või käesoleva lepingu alusel.
	3. Lepingu võib ennetähtaegselt lõpetada poolte kokkuleppel.
	4. Tellijal on õigus lepingust etteteatamistähtajata taganeda, kui:
		1. täitja viivitab seadmete ja paigaldustööde tellijale üleandmisega enam kui 30 kalendripäeva;
		2. seadmete ja paigaldustööde kontrollimisel ilmnevad olulised puudused või lepingu lisas 1 sätestatud tehnilistest tingimustest kõrvalekalded ning täitja ei kõrvalda vastavaid puudusi tellija poolt esitatud mõistliku tähtaja jooksul;
		3. täitja rikub muul moel oma lepingust tulenevaid kohustusi sedavõrd olulisel määral, et tellijalt ei saa mõistlikult oodata lepingu täitmise jätkamist.
	5. Täitjal on õigus lepingust taganeda, kui tellija põhjendamatult viivitab seadmete või paigaldustööde eest nõuetekohaselt esitatud arve alusel tasumisega enam kui 30 kalendripäeva.
	6. Lepingu lõppemisel mistahes põhjusel kohaldatakse ka pärast lepingu lõppemist neid lepingu sätteid, mis oma olemuse tõttu sätestavad poolte õigusi ja kohustusi pärast lepingu lõppemist. Eeltoodu kehtib eelkõige sätete kohta, mis kehtivad garantiitingimuste täitmise kohta, määravad poolte vaheliste vaidluste lahendamise, lepingu sätete tõlgendamise viisi ja poolte vastutuse ning kahju hüvitamise.
11. **TEATED**
	1. Lepinguga seotud teated peavad olema esitatud kirjalikus või sellega võrdsustatud elektroonilises vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
	2. Informatsioonilist teadet võib edastada vabas vormis telefoni või e-posti teel lepingus nimetatud kontaktisikule. Operatiivset tegutsemist nõudvate tegevuste korral edastavad tellija esindaja või täitja esindaja teate telefoni teel.
	3. Kirjalikud või sellega võrdsustatud elektroonilises vormis teated edastatakse teisele poolele tema lepingus või äriregistris märgitud ametlikule e-postiaadressile digitaalselt allkirjastatuna või posti teel tähitud kirjaga lepingus või äriregistris märgitud ametlikule asukoha aadressile või antakse üle allkirja vastu. Ühe poole teade teisele poolele loetakse kättesaaduks, kui teade on saadetud ametlikule e-posti aadressile ning sellest on möödunud üks tööpäev või postiaadressile ning sellest on möödunud 4 tööpäeva, v.a juhul, kui teine pool on teate kättesaamist e-posti teel varasemalt kinnitanud või kättesaamist allkirjaga kinnitanud.
12. **KONTAKTISIKUD**
	1. Tellija kontaktisikuks on …
	2. Täitja kontaktisik lepinguga seotud üldistes ja lepingu täitmisega seotud küsimustes on …
	3. Täitja kontaktid klienditoe, nõustamise ja garantiiga seotud küsimustes on ….
13. **POOLTE ANDMED ja ALLKIRJAD**

|  |  |
| --- | --- |
| **Tellija:** | **Täitja:** |
| Saue Vallavalitsus (77000430) | - |
| Kütise 8, Saue linn, Saue vald, Harju maakond 76505 | - |
| info@sauevald.ee  | -  |
|  |  |
| (allkirjastatud digitaalselt) | (allkirjastatud digitaalselt)  |
| Andres Laisk  | - |
| vallavanem | - |